Public procurement notice: Contract Award Notice
Published: 2021-06-22
Buyer: Главна дирекция „Гражданска въздухоплавателна администрация“
Country: BG
Contract type: Supplies
Procedure: Open procedure
CPV classification: 35112000: Rescue and emergency equipment
Award criteria: Lowest price

Technical requirements: Доставка на алпийско оборудване съгласно техническата спецификация за нуждите на Главна дирекция „Гражданска въздухоплавателна администрация“ при Министерство на транспорта, информационните технологии и съобщенията (МТИС) за извършване на спасителни операции по търсене и спасяване при авиационни произшествия.
На основание чл. 110, ал. 2, т. 2, предл. 2 от ЗОП обществена поръчка с предмет „Доставка на алпийско оборудване за дейности по търсене и спасяване при авиационни произшествия“ е прекратена с решение с номер D6436305 от 31.05.2021 г., поради това че е налице само една подходяща оферта, като мотивите за това са следните:
Съгласно чл. 110, ал. 2, т. 2, предл. 2 от ЗОП възложителят може да прекрати процедурата с мотивирано решение, когато има само една подходяща оферта.
В конкретния случай с оглед на това, че до отваряне на ценово предложение е допуснат само един от участниците, изпълнителят на поръчката би бил определен без достатъчно ниво на конкуренция. Целта на Закона за обществените поръчки, посочена в чл. 1, ал. 1, т. 1, е осигуряване на ефективност при разходването на публичните средства. Съгласно чл. 2, ал. 1, т. 2 от ЗОП обществените поръчки се възлагат в съответствие с принципите на договора за функционирането на Европейския съюз, както и с принципа на свободната конкуренция. Налице е липса на съществен елемент от целта на провеждане на обществената поръчка — конкурентност между повече от едно предложения, включително ценови предложения, за да се постигне гарантиране в максимална степен на интересите на възложителя и ефективност при разходването на публичните средства.
Редом с това предметът на настоящата процедура за възлагане на обществена поръчка „Доставка на алпийско оборудване за дейности по търсене и спасяване при авиационни произшествия“ е от изключителна важност за изпълнение на дейности по търсене и спасяване на хора при авиационни произшествия. Изграждането и поддържането на ефективна система за търсене и спасяване в случаите на авиационни произшествия съгласно Националния план за търсене и спасяване при авиационни произшествия, включително чрез осигуряване на подходящо оборудване е от значение за изпълнение на задълженията на Република БЪЛГАРИЯ, произтичащи от международни договори и споразумения. Доставката на алпийско оборудване ще бъде използвано от спасителните екипи в случаите на авиационно произшествие, поради което то трябва да е с високо качество и надеждност, като по този начин да се сведе до минимум допълнителният риск за живота и здравето на спасителните екипи и на оцелелите от авиационни произшествия. Това налага да се подходи внимателно към избора на изпълнител, който да гарантира, че доставеното оборудване отговаря на необходимите изисквания и стандарти.
Сключването на договор с единствения участник, допуснат до оценка на ценово предложение, когато на пазара обективно съществуват по-голям брой потенциални и заинтересовани изпълнители води до положение, при което не може да бъде постигнато сравнение на поне 2 подходящи оферти, при което да се избере икономически най-изгодната оферта, може да бъде приравнено на директно възлагане. Налице е възможност възложителят да бъде поставен в ситуация, при която да сключи договор при най-неизгодни условия.
Възможността за прекратяване на поръчката е в оперативната самостоятелност на възложителя, което му позволява при наличието на мотиви да издаде решение за прекратяване на поръчката на основание чл. 110, ал. 2, т. 2 от ЗОП.
Чрез прекратяване на процедурата ще се даде възможност при стартиране на нова процедура със същия предмет да се осигури по-високо ниво на конкуренция и избор на икономически най-изгодната оферта.